Aminah Zawedde

Aminah Zawedde, munnayuganda omukugu mu kukozesa kompyuta ,omusomesa ku matendekero aga waggulu  era omukulembeze mu wofiisi za gavumenti, aweereza    ng'omuwandiisi ow'enkalakkalira owa minisitule ya Uganda  eya tekinologiya w'eby'empuliziganya n'okulungamya eggwanga okuva nga 15 Omwezi ogwomusanvu(Kasambula)  2021. Ekyo nga tekinnabaawo Zawedde yali musomesa era omunoonyereza mu bbanguliro ly'ebyuma bi kalimagezi (Computer ), ne tekinologiya  w'ebyempuliziganya  (School of Computing and Information Technology) ku Ssetendekero y'e Makerere, Ssetendekero ya gavumenti esinga obukadde era esinga obunene mu Uganda.

 Obuvo bwe n'okusoma kwe 
Yazaalibwa mu ttundutundu lya Buganda ekya Uganda mu myaka gya 1970. Oluvannyuma lw’okusomera mu masomero  ga pulayimale ne siniya agoomukitundu, yaweebwa ekifo  ku yunivasite y’e Makerere . Yatikkirwa ddiguli esooka mu  bibalo n'ebyefuna mu 2001. Kweyo yazzaako ddiguli eyokubiri mu nkola ennungamu era ezirimu  tekinologiya eziteekateekebwa okukunganya, okulongoosa, okutereka  n'okusaasanya obubaka oba amawulire ( Information Systems ) era nayo  okuva mu yunivasite y’e Makerere.

N'era yasomera ku Yunivasite y'e Cape Town , n’atikkirwa ne dipuloma eddirira  ku ddiguli esooka (Post graduate diploma ) mu tekinologiya w'ebyenjigiriza , mu 2014. Ddiguli ye eyokusatu PhD- (Doctor of Philosophy) yali mu kuzimba / okukola / oba okubaga ebiragiro ebiwa ebyuma bi kalimagezi / komupyuta eky'okukola (Software Engineering )gye yafuna okuva mu yunivasite y'e Eindhoven eya Tekinologiya (Eindhoven University of Technology)  , mu Budaaki, mu 2016.

 Emirimu gye 
Zawedde abadde musomesa era omunoonyereza ku bbanguliro ly'ebyuma bi kalimagezi ne tekinologiya w'ebyempuliziganya e Makerere emyaka egisoba mu kkumi n'etaano . Emyaka etaano egyasooka, yali musomesa omuyambi . Okutandika n'Omwezi ogusooka  2011, okutuuka mu mwezi ogwomusanvu  2021 yali omusomesa ow’enkalakkalira alondoola abayizi abasoma ddiguli esooka n’eddiguli eziddirira esooka ku bbanguliro.

Mu kiseera ekyo, yakola era naweereza nga tasasullwa mu bifo eby’enjawulo eby'okusomesa n’ebitali bitali bya kusomesa, omuli nga Omukozi akunganya ebikwata ku bantu n'ebitundu (Data officer ) mu kakiiko k’ebyokulonda mu Uganda, ng'omuyizi asoma tekinologiya w'obubaka /ebyempuliziganya (IT) agezesebwa mu kitongole kya Uganda ekikunganya omusolo  , ng'eyebuuzibwako ku tekinologiya w'obubaka / ebyempuliziganya mu kitongole ekirwanyisa endwadde ezisiigibwa (Infectious Diseases Institute )  era ng'omusomesa agenyiwalako okusomesa mu yunivasite ya KCA mu Nairobi, Kenya.

Nga 15 Omwezi ogwomusanvu  2021, pulezidenti Yoweri Museveni yakola enkyukakyuka engazi ezaakosa minisitule za kabineti eziwerako omuli n’okuwummula kw’abawandiisi ab’enkalakkalira musanvu. Ng’ekitundu ku nkyukakyuka ezo, Zawedde yaweebwa ogw'obuwandiisi obw'enkalakkalira owa  minisitule y'a tekinologiya obubaka ,empuliziganya  n'okulungamya eggwanga (ICT) n’adda mu bigere bya Vincent Waiswa Bagiire eyatwalibwa mu minisitule y’ensonga z’ebweru.

 Ebirala by’olina okulowoozaako 
Zawedde awandiise oba yeegasse n'abawandiisi abalala okuwandiika ebiwandiiko ebikebeddwa era nebiyitwamu abakugu, mu bisaawe omuli obukugu bwe  era n'agabana ebimu ku byo mu nkiiko z'ebitundu n'ez'eggwanga ezikungaanya abayizi, abayivu n'abakugu.

Akola nga omukulu atali ku lukiiko lw'abakulu abaddukanya emirimu, aba  kkampuni ya DFCU Group, kkampuni eyazaala DFCU Bank n;ekitongole ky'eggwanga Uganda eky'obubaka ne tekinologiya ki  (NITA-U).

 Laba ne 
 Omuyimbi Geraldine Ssali Busuulwa
 Olukalala lwa minisitule za gavumenti ya Uganda

 Ebijuliziddwa 







 Ebijuliziddwa wabweru wa wikipedia 
 Dr. Aminah Zawedde: Munnakibiina kya NITA Uganda
 Breaking: Museveni alonze abawandiisi ab'enkalakkalira abapya Okuva nga 15 July 2021.